CELEX: 62009TN0006
Language: mt
Date: 2009-01-12 00:00:00
Title: Kawża T-6/09: Rikors ippreżentat fit- 12 ta' Jannar 2009 — Bent Hansen vs Il-Kummissjoni

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/45
            
         Rikors ippreżentat fit-12 ta' Jannar 2009 — Bent Hansen vs Il-Kummissjoni
   (Kawża T-6/09)
   (2009/C 69/100)
   Lingwa tal-kawża: L-Ingliż
   Partijiet
   
      Rikorrent: Bent Hansen (Aarslev, id-Danimarka) (rappreżentant: I. Anderson, avukat)
   
      Konvenuta: Il-Kummissjoni tal-Kominitajiet Ewropej
   Talbiet tar-rikorrent
   
               —
            
            
               tordna lill-Kummissjoni tħallas lir-rikorrent is-somma ta' EUR 800 000 jew kwalunkwe somma oħra li l-Qorti tal-Ġustizzja tikkunsidra ġusta u ekwa bħala kumpens għal uġigħ, sofferenza u tnaqqis fil-kwalità tal-ħajja fil-passat, fil-preżent u fil-futur minħabba dannu serju għas-saħħa tiegħu li jirriżulta mir-rifjut inġustifikat u illegali tal-Kummissjoni milli tinforza l-implementazzjoni ta' monitoraġġ mediku previst mid-Direttiva 96/26 għal mard u kundizzjonijiet relatati mar-radjazzjoni fil-każ ta' ħaddiema li ħadmu f'Thule;
            
         
               —
            
            
               tordna lill-Kummissjoni tħallas lir-rikorrent jew liċ-ċentri li jipprovdu kura medika jew lil dawk li jieħdu ħsieb il-morda, l-ispejjeż futuri ta' trattamenti mediċi u mediċini sabiex itejbu u/jew jikkuraw is-saħħa dgħajfa tiegħu, li saret referenza għaliha fl-ewwel talba, li mhumiex disponibbli għalih taħt is-sistema medika pubblika tal-Istat Membru tiegħu;
            
         
               —
            
            
               tikkundanna lill-Kummissjoni għall-ispejjeż legali u spejjeż oħra raġonevoli li saru mir-rikorrent sabiex tressqet il-kawża preżenti.
            
         Motivi u argumenti prinċipali
   Fil-każ preżenti, ir-rikorrent qed iressaq kawża għar-responsabbiltà mhux kuntrattwali li tirriżulta mid-danni li huwa jallega li sofra minħabba l-allegat rifjut illegali tal-Kummissjoni milli tikkonforma ruħha mar-riżoluzzjoni plenarja tal-Parlament Ewropew (1) u milli tinforza l-implementazzjoni mid-Danimarka tad-dispożizzjonijiet tad-Direttiva tal-Kunsill 96/29/Euratom tat-13 ta' Mejju 1996 li tistabbilixxi standards bażiċi ta' sigurtà għall-ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjoni jonizzanti (2) għall-każ ta' ħaddiema, inkluż ir-rikorrent, involuti f'inċident nukleari f'Thule, Greenland.
   
      (1)  Rapport tal-Parlament Ewropew tal-20 ta' April 2007 dwar il-konsegwenzi fuq is-saħħa pubblika tat-tiġrifa ta' Thule fl-1968 (Petizzjoni 720/2002) [2006/2012(INI)]
   
      (2)  ĠU L 159, p. 1.